Μαρίνα της Ελλάδας

Η **Μαρίνα της Ελλάδας και της Δανίας** (13 Δεκεμβρίου 1906 - 27 Αυγούστου 1968) ήταν πριγκίπισσα της Ελλάδας και της Δανίας και η σύζυγος του Γεωργίου, Δούκα του Κεντ.

## Γέννηση

Η Μαρίνα γεννήθηκε στις 13 Δεκεμβρίου 1906 στην Αθήνα ως το τρίτο και τελευταίο παιδί του Νικολάου της Ελλάδας και της Μεγάλης Δούκισσας Ελένης Βλαδιμήροβνας της Ρωσίας. Είχε δυο μεγαλύτερες αδελφές: την Όλγα και την Ελισάβετ. Η μητέρα της ήταν εγγονή του Αλεξάνδρου Β΄ της Ρωσίας.

Βαπτίσθηκε Χριστιανή Ορθόδοξη προς στο τέλος του 1906 και ανάδοχοί της ήταν: ο Γεώργιος Α΄ της Ελλάδας (παππούς της από τη μεριά του πατέρα), ο Γεώργιος Ε΄ του Ηνωμένου Βασιλείου, η σύζυγός του Μαρία του Τεκ, ο Ανδρέας της Ελλάδας και της Δανίας (αδελφός του πατέρα της), ο Μέγας Δούκας Μπορίς Βλαδιμήροβιτς της Ρωσίας (αδελφός της μητέρας της) και η Μεγάλη Δούκισσα Βικτωρία Φεοντόροβνα της Ρωσίας (θεία της μητέρας της).

## Γάμος και οικογένεια
Το 1932 η Μαρίνα και ο Γεώργιος, Δούκας του Κεντ, που ήταν δεύτερα εξαδέλφια μέσω του Χριστιανού Θ΄ της Δανίας, συναντήθηκαν στο Λονδίνο. Ο αρραβώνας τους ανακοινώθηκε τον Αύγουστο του 1934. Στις 29 Νοεμβρίου 1934 παντρεύτηκαν στο Αββαείο του Ουέστμινστερ. Τον γάμο τους ακολούθησε μια ελληνική ορθόδοξη τελετή στο ιδιωτικό παρεκκλήσι στα Ανάκτορα του Μπάκιγχαμ.

Είχε οκτώ παράνυφους, τις πρώτες της εξαδέλφες της πριγκίπισσες Ειρήνη, Ευγενία και Αικατερίνη, την πρώτη εξαδέλφη της μητέρας της, την Μεγάλη Δούκισσα Κύρα Κυρίλλοβνα της Ρωσίας, την Ιουλιανή της Ολλανδίας (μέλλουσα Βασίλισσα της Ολλανδίας), την ανιψιά του συζύγου της Ελισάβετ (μέλλουσα Βασίλισσα του Ηνωμένου Βασιλείου), και τις εξαδέλφες του συζύγου της: τη Λαίδη Άιρις Μαουντμπάττεν και τη Λαίδη Μαίρυ Κέιμπριτζ.

Η Βασιλική Σχολή Κεντημάτων έκανε ένα πάπλωμα ως γαμήλιο δώρο στην πριγκίπισσα Μαρίνα και τον Δούκα του Κεντ. Μετά το γάμο έγινε η δούκισσα του Κεντ.

Το ζευγάρι είχε τρία παιδιά, οκτώ εγγόνια και δεκαέξι δισέγγονα:
* Εδουάρδος (γενν. 9 Οκτωβρίου 1935), Δούκας του Κεντ. Νυμφεύτηκε την Κάθριν Λούσυ Μαίρυ Ουόρσλεϋ στις 8 Ιουνίου 1961. Έχουν τέσσερα παιδιά και δέκα εγγόνια.
* Αλεξάνδρα (γενν. 25 Δεκεμβρίου 1936), Πριγκίπισσα του Κεντ. Παντρεύτηκε τον σερ Άνγκους Τζέημς Ρόμπερτ Μπρους Ότζιλβυ στις 24 Απριλίου 1963. Έχουν δύο παιδιά και τέσσερα εγγόνια.
* Μιχαήλ (γενν. 4 Ιουλίου 1942), Πρίγκιπας του Κεντ. Νυμφεύτηκε τη Μαρία Χριστίνα φον Ράιμπνετς στις 30 Ιουνίου 1978. Έχουν δύο παιδιά και δύο εγγονές.

Υπηρέτησε ως πρώτη Καγκελάριος του Πανεπιστημίου του Κεντ στο Κάντερμπερυ από το 1963 μέχρι το θάνατο της, από έναν όγκο στον εγκέφαλο, στο Παλάτι του Κένσινγκτον στις 27 Αυγούστου 1968, σε ηλικία 61 ετών. Η νεκρώσιμη ακολουθία για την Πριγκίπισσα πραγματοποιήθηκε στο Παρεκκλήσιο του Αγίου Γεωργίου του Ουίνδσορ στις 30 Αυγούστου. Τάφηκε στο Βασιλικό Κοιμητήριο του Φρόγκμορ.

## Κληροδότηση
Η πριγκίπισσα Μαρίνα έδωσε το όνομα της σε πολλές εγκαταστάσεις, συμπεριλαμβανομένων των:
* Κολλέγιο Πριγκίπισσα Μαρίνα, Άρμποφιλντ, Μπάρκσιρ
* Οίκος Πριγκίπισσα Μαρίνα, μια εγκατάσταση της Βασιλικής Πολεμικής Αεροπορίας Φιλόπτωχου Ταμείου στο Ράστινγκτον
* Νοσοκομείο Πριγκίπισσα Μαρίνα, Άπτον, Νορθάμπτονσιρ
* Νοσοκομείο Πριγκίπισσα Μαρίνα, Γκαμπορόνε, Μποτσουάνα
* Αθλητικό συγκρότημα Πριγκίπισσα Μαρίνα, Ρίκμανσγουορθ
* Νοσοκομείο Δούκισσα του Κεντ, Σαντακάν, Σαμπάχ, Μαλαισία
* Κολλέγιο Κεντ (κολλέγιο κατάρτισης εκπαιδευτικών) Τουαράν, Σαμπάχ, Μαλαισία

Το διαμάντι και το μαργαριτάρι του Κεντ, η γιρλάντα και η τιάρα φορέθηκε από την Πριγκίπισσα Μαρίνα στην στέψη της Ελισάβετ Β΄ το 1953. Στη συνέχεια πέρασε στην Πριγκίπισσα Μιχαήλ του Κεντ, η οποία τα φορά σε επίσημα γεύματα.

## Τίτλοι
*13 Δεκεμβρίου 1906 - 29 Νοεμβρίου 1934: *Η Βασιλική Υψηλότητα* Πριγκίπισσα Μαρίνα της Ελλάδας και της Δανίας
*29 Νοεμβρίου 1934 - 8 Ιουνίου 1961: *Η Βασιλική Υψηλότητα* Η Δούκισσα του Κεντ
*8 Ιουνίου 1961 - 27 Αυγούστου 1968: *Η Βασιλική Υψηλότητα* Πριγκίπισσα Μαρίνα, Δούκισσα του Κεντ

Κατά τη στιγμή του θανάτου της ο τίτλος της Πριγκίπισσας Μαρίνας ήταν: *Η Αυτής Βασιλική Υψηλότητα Πριγκίπισσα Μαρίνα, Δούκισσα του Κεντ, Κόμισσα του Αγίου Ανδρέα και Βαρόνη του Ντάουνπατρικ, Σύντροφος του Αυτοκρατορικού Τάγματος του Στέμματος της Ινδίας, Κυρία Μεγαλόσταυρου του Βασιλικού Βικτοριανού Τάγματος, Κυρία Μεγαλόσταυρου του Εξαίρετου Τάγματος της Βρετανικής Αυτοκρατορίας, Κυρία Μεγαλόσταυρου του Τάγματος του Αγίου Ιωάννη της Ιερουσαλήμ.*

Λίγο πριν από τον γάμο του σημερινού Δούκα του Κεντ τον Ιούνιο του 1961 με την Αικατερίνη Γουόρσλει, ανακοίνωσε ότι επιθυμεί να είναι γνωστή ως η *Πριγκίπισσα Μαρίνα, Δούκισσα του Κεντ*, αντί ως *Η Χήρα Δούκισσα του Κεντ*, μια αλλαγή που χορηγήθηκε από την ανιψιά της, Ελισάβετ Β΄. Μετά το γάμο της το 1934, η πριγκίπισσα Μαρίνα είχε γίνει η Δούκισσα του Κεντ, Κόμισσα του Αγίου Ανδρέα και Βαρόνη Ντάουνπατρικ. Ωστόσο, παρέμεινε Πριγκίπισσα της Ελλάδας και της Δανίας. Μετά το γάμο του μεγαλύτερου γιου της, επανήλθε στη δική της πριγκιπική προσφώνηση.

### Τιμητικές διακρίσεις
**Βρετανικές διακρίσεις**
***CI:** Σύντροφος του Τάγματος του Στέμματος της Ινδίας
***GCVO:** Κυρία Μεγαλόσταυρου του Βασιλικού Βικτοριανού Τάγματος
***GBE:** Κυρία Μεγαλόσταυρου του Τάγματος της Βρετανικής Αυτοκρατορίας
***GCStJ:** Κυρία Μεγαλόσταυρου του Τάγματος του Αγίου Ιωάννη της Ιερουσαλήμ
*Βασιλική Οικογένεια του Τάγματος του Βασιλιά Γεωργίου Ε΄
*Βασιλική Οικογένεια του Τάγματος του Βασιλιά Γεωργίου ΣΤ΄
*Βασιλική Οικογένεια της Τάγματος του Βασίλισσας Ελισάβετ Β'

**Ξένες διακρίσεις**
* Τάγμα των Αγίων Όλγας και Σοφίας, 1ης τάξεως
* Κυρία Μεγαλόσταυρου του Τάγματος της Ευποιΐας
* Κυρία Μεγαλόσταυρου του Τάγματος του αετού των Αζτέκων
* Κυρία Μεγαλόσταυρου του Τάγματος του Ήλιου του Περού
* Κυρία Μεγαλόσταυρου του Τάγματος της Τιμής
* Κυρία Μεγαλόσταυρου του Εθνικού Τάγματος του Σταυρού του Νότου
* Κυρία Μεγαλόσταυρου του Τάγματος του Ελευθερωτή του Σαν Μαρτίν
* Παρασημοφόρηση Καναδικών δυνάμεων
* Μεγάλη παρασημοφόρηση σε χρυσό με ζώνη για τις υπηρεσίες προς τη Δημοκρατία της Αυστρίας

#### Τιμητικοί στρατιωτικοί διορισμοί
* Συνταγματάρχης ως Αρχηγός, του Συντάγματος του Κεντ
* Συνταγματάρχης ως Αρχηγός, της Ίδιας της Βασίλισσας του Συντάγματος του Βασιλικού Δυτικού Κεντ
* Συνταγματάρχης ως Αρχηγός, του Συντάγματος του Ντόρσετ 
* Συνταγματάρχης ως Αρχηγός, του Έσσεξ και του Κεντ, Σκωτσέζικο Σύνταγμα
* Συνταγματάρχης ως Αρχηγός, του Συντάγματος Ντέβονσαιρ και Ντόρσετ
* Συνταγματάρχης ως Αρχηγός, του Σώματος των Βασιλικών Ηλεκτρολόγων και Ηλεκτρολόγων Μηχανικών
* Συνταγματάρχης ως Αρχηγός, του Συντάγματος της Βασίλισσας (Συμμάχων)
*Επίτιμη Συνταγματάρχης, Τάγμα του Μπάκιγχαμσαιρ, του Οξφόρντσαιρ και Μπάκιγχαμσαιρ Ελαφρού Πεζικού
*Επίτιμη Συνταγματάρχης, του 4ου Τάγματος, του Οξφόρντσαιρ και Μπάκιγχαμσαιρ Ελαφρού Πεζικού
*Επίτιμη Συνταγματάρχης, του 431 LAA Σύνταγμα RA
*Επίτιμη Συνταγματάρχης, του 299ου (Βασιλικοί Γεωργοί Μπάκιγχαμσαιρ, Της Ίδιας της Βασίλισσας της Οξφόρδης Ουσάρων, και Μπερκσάιρ) του Σύνταγματος του πεδίου, RA
*Επίτιμη Συνταγματάρχης, του Σύνταγματος του Μπάκιγχαμσαιρ, RA (Εθνοφρουρά)
*Συνταγματάρχης, Λάτρεις της Ίδιας της Βασίλισσας
* Επίτιμη Διοικητής, της Γυναικείας Βασιλικής Αυστραλιανής Ναυτικής Υπηρεσίας

## Πρόγονοι

### Οικόσημα




## Παραπομπές


|-
|colspan=3|**Ακαδημαϊκές υπηρεσίες**
|-

Μαρίνα της Ελλάδας και της Δανίας
Μαρίνα της Ελλάδας και της Δανίας
Μαρίνα της Ελλάδας και της Δανίας
Κατηγορία:Βρετανίδες δούκισσες
Κατηγορία:Πριγκίπισσες της Δανίας